Groot gedenkdiens vir 'Moeder van Rooibos' | Maroela Media
Theron, die stigterslid van Annique velsorgprodukte, is verlede Sondag in die vroeë oggendure in die ouderdom van 86 vreedsaam in haar slaap oorlede omring deur familie ná 'n kort siekbed.
"Annique velsorgprodukte en die Theron-familie nooi die publiek uit na 'n gedenkdiens om die lewe van dr. Theron, te vier. Sluit by ons aan wanneer ons hulde bring aan haar nalatenskap en die bydraes wat sy gemaak het tot rooibos en die gesondheids- en skoonheidsbedryf," het die groep in 'n verklaring gesê.
Die diens vind om 15:00 plaas by die NG Kerk Moreleta in De Villebois Mareuilrylaan. Almal is welkom, insluitend vriende, kliënte, konsultante, kennisse en vennote.
Maroela Media het vroeër berig Theron het Annique in die sewentigerjare as 'n velsorgprodukmaatskappy gestig om mense in nood met rooibosprodukte te help. Haar onderneming het gou floreer en in 1976 het sy die eerste Annique-velsorgprodukte bekendgestel. Teen 2010 het die Annique-familieonderneming 'n wye verskeidenheid van meer as 200 verskillende produkte aan vroue, mans en babas deur 20 000 konsultante wêreldwyd verskaf.
Ek sal haar onthou as die vrou wat die Rooibos handelsnaam in die VSA probeer kaap het. Doen gerus n storie oor dit. Gladnie patrioties nie
Anna het Rooibos as handelsnaam in die VSA geregistreer. Verkoop dit toe aan haar sake venoot. Ongeveer R6miljoen later het die Rooibostee raad die naam terug. Google dit